**Pouk na daljavo**

**Gum 7.r.**

**Datum:31.3.2020**

**Učiteljica: Lidia Wolf**

Pozdravljeni, drage učenke in učenci,

Danes bomo spoznali, kdo je v srednjem veku širil glasbo po deželah.

**Odpri U. na str.26 in preberi kratek sestavek.**

Nato prepiši v zvezek naslednja dejstva:

Naslov: **Širjenje srednjeveške glasbe :**

Glasbo v srednjem veku so širili:

1. *Popotni muzikanti*: hodili so od vasi do vasi in z veselim nastopom razveseljevali preproste ljudi: morali so igrati najmanj na 9 glasbil, sami pisati pesmi in melodije, obvladati čarovniške trike (žongliranje…ipd), zaigrati preproste. a zabavne lutkovne predstave. Za plačilo so največkrat dobili hrano in prenočišče, če pa njihov nastop ni zadovoljil slehernega posameznika, so jih pa izgnali iz vaškega trga kar brez plačila.
2. *Potujoči vitezi ali trubadurji - podokničarji*: so prepevali po gradovih in s svojimi pesmimi zabavali plemstvo. Peli so izključno pesmi o ljubezni in o naravi.
3. *Mojstri pevci ali majsterzengerji*: so se organizirali najprej na ozemlju današnje Nemčije. Njihova posebnost je, da so uvedli *mojstrski izpit,* ki ga je moral opraviti vsak glasbenik , ki se je želel včlaniti v njihovo glasbeno društvo.

Naslednji naslov je: **Prvo večglasje:**

Pojavilo se je med 10. in 12.stoletjem.

Imenujemo ga ORGANUM.

Nato preberi sestavek v učbeniku na str.27.

…in odgovori na tri vprašanja:

1. Vse o prvem večglasju, ki se imenuje ORGANUM
2. Kaj je HOMOFONIJA
3. Kaj je POLIFONIJA

**Hvala, to bi bilo za danes vse, kar se nanaša na zgodovino GUM ☺**

**Zdaj pa nekaj prijetnejšega – vsaj za moja ušesa :**

Na YOUTUBE odtipkaj:

Frere Jacques – visual Musical Minds

* Besedilo je francosko in angleško
* To je **srednjeveški** ljudski kanon
* …ki se ga boš seveda naučil/a in to na pamet v obeh jezikih
* Nauči tudi nekoga od domačih s katerim pojeta v kanonu ob glasbeni spremljavi na videoposnetku
* Še slovensko besedilo:

Mojster Jaka, mojster Jaka,

Al še spiš, al še spiš

Al ne slišiš zvona, al ne slišiš zvona,

Bim bam bom, bim bam bom.

Komaj čakam, da se vrnemo v šolo in skupaj uživamo v vašem ubranem petju ☺

Pevski pozdrav,

Učiteljica Lidia